La Puebla de Valverde

Este articlo tracta sobre La Puebla de Valverde. Pa atros emplegos de lo toponimo Puebla u Valverde, veyer Puebla (desambigación) u Valverde (desambigación).


La Puebla de Valverde ye un municipio de la provincia de Teruel, situau en la comarca de Gúdar-Chabalambre. La suya población ye de 457 habitants (2017), en una superficie de 295 km² y una densidat de población de 1,62 hab/km².

Cheografía
La Puebla de Valverde ye a l'este de Sierra de Camarena en lo suyo semontano, chunto a barrancos que complegan en la rambla d'el Cubillo, tributaria de la de Penyuela, que caye en la marguin dreita de Millars.

Lo termin municipal de La Puebla de Valverde tiene una part montanyosa y una part plana que plega dica Millars.

La part montanyosa encomienza en lo sud en la sierra de Chabalambre y contina enta lo norte con la sierra de Camarena en dirección a la sierra d'Escoriuela con las sierras de las Coronillas y los Cabezos, que en bel mapa se consideran sierra de Camarena, en especial la de las Coronillas. Cerca de lo despoblau de Casedón se troba lo puerto de homonimo despartind las sierras de las Coronillas y de los Cabezos.

La part plana de lo termin municipal ye en la depresión de Sarrión u depresión de La Puebla de Valverde-Sarrión y acaba en la marguin dreita de Millars. Bi ha un rete de barrancos que complegan en ramblas que baixan dende las sierras y cayen en Millars: rambla de la Penyuela y rambla de Penyaflor.

En lo termin bi ha selvas d'acirons d' Acer monspessulanum (acerals) catalogadas como selvas singulars. José Manuel González Cano, Raúl Pérez Vicente, Juan Andrés Oria de Rueda: Inventario abierto de los bosques singulares del sector S.E. de la provincia de Teruel. Consejo de Protección de la Naturaleza de Aragón, 2001.

 Mugas 
Lo suyo extenso termin municipal muga con Valbona, Sarrión, Manzanera, Torrillas, Arcos de las Salinas, Camarena de la Sierra, Cubla, Teruel y Formich Susano. D'antes plegaba dica la marguin dreita de lo río d'Alcalá incluyindo lo barrio de Mislata (a 13,9 km), pero en 1925 este barrio s'adhibió a lo termin municipal de Valbona.

 Teruel Corbalán Formich Susano Cubla, Teruel 50px Valbona Camarena de la Sierra, Arcos de las Salinas Arcos de las Salinas, Torrillas, Manzanera Sarrión

 Historia 
Adintro de la comunidat d'aldeyas de Teruel, La Puebla de Valverde feba part de la seixma d'el Campo de Sarrión u la de Rubiuelos. En 1488-1495 feguraba en la sobrecullida de Mont Albán. En 1646 yera una localidat de la vereda de Mont Albán. Entre 1711 y 1833 yera en lo correchimiento de Teruel. Encara teneba la categoría d'aldeya en 1711, pero en 1785 ya teneba la categoría de lugar, tenendo concello en 1834. Yera en lo partiu chudicial de Teruel. Antonio Ubieto Arteta: Historia de Aragón. Los Pueblos y los despoblados, II. Anubar ediciones, 1986. pp 702-703.

 Toponimia 
En un texto de concordia entre lo bispe de Zaragoza y cualques clerigos teruelanos escrito lo 10 de chinero de 1293 se fa mención d'esta localidat como Santa María de Valvert:

En un texto de 1409 escrito en Zaragoza s'escribe La Pobla de Valverde, Tomás Domingo Pérez, María Rosa Gutiérrez Iglesias: La gracia del quinto diezmero concedida en el año 1409 a la fábrica de La Seo por Benedicto XIII y su primera ejecución en 1412. Aragón en la Edad Media, ISSN 0213-2486, Nº 14-15, 1, 1999 pachinas. 413-450 d'acuerdo con atros toponimos aragoneses inicialment con la palabra Pobla, voz que dimpués s'ha convertiu en Puebla.

En los textos escritos en aragonés d'as comunidaz aragonesas se puede trobar como La Puebla de Sancta Maria de Valverde:

Tamién en los textos medievals escritos en Valencia adrezaus a aragoneses, como uno de 1390:

Bi ha microtoponimos intresants como Barranco de la Cederilla, con aceral, que puet aduyar a interpretar lo toponimo Cedriellas.

En las actas de las Corz de Teruel de 1428 alternan las formas La Puebla de Vallverde y La Puebla de Vallverd.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Popular         5 Partido de los Socialistas de Aragón         1 Partido Aragonés         1 Total                 7
 Alcaldes 
 Lista d'alcaldes Lechislatura Nombre Partiu politico1979–1983Jesús Monleón MartínUCD1983–1987  1987–1991  1991–19951995–19991999–2003  2003–2007  2007–2011  2011–2015María Luisa Fuertes Alegría PP2015–20192019–20232023–2027 Maria Angeles Izquierdo Escuder  Consulta el listado de alcaldes que han sido proclamados en Aragón en Heraldo de Aragón. PP

 Puestos d'intrés 
 Ilesia de Santa Emerenciana.
 Restas d'a muralla.
 Fuent d'os Santos.
 Ermita de Loreto.
 Casal de Yguales.

 Fiestas 
 Patronals, segundo domingo de setiembre.
 Veraneantes, en agosto.
 Santa Barbara, primer domingo de mayo.

 Referencias 

 Vinclos externos 
www.LaPueblaDeValverde.com.


*